નિસર્ગભાઇના કહેવા મુજબ ગત રાત્રે સવા નવેક વાગ્યે પોતે ઘરે હતાં ત્યારે સ્ટાફના લાભુભાઇ લાવડીયાએ ફોન કરી જાણ કરી હતી કે ઓબ્ઝર્વેશન હોમમાં પાછળના ભાગે અગાસી પરથી ગેરકાયદેસર રીતે બાળ ગુનેગાર ઘુસી આવ્યો હતો અને તે પાછો જતો રહ્યો છે. આથી પોતે તાકીદે ત્યાં પહોંચ્યા હતાં. તપાસ કરતાં સ્ટાફના બીજા લોકો વજુભાઇ, અનિલભાઇ, મગનભાઇ સહિતે પણ બાળ આરોપી છરી સાથે આવ્યાનું અને બીજા બાળ કિશોરોને છરી બતાવતાં તે ગભરાઇ ગયા હતાં. આ સગીર ગુનેગાર અઠવાડીયા પહેલા મહેસાણાથી ભાગી છુટ્યો છે. તેની સામે રાજકોટમાં ગંભીર ગુના નોંધાયા હોઇ શોધખોળ શરૂ કરવામાં આવી છે. ઓબ્ઝર્વેશન હોમની અગાસીએ આ ગુનેગારે એરગનથી ફાયરીંગ કર્યાની વાત પણ વહેતી થઇ હતી. જો કે પોલીસ તપાસમાં આવું કંઇ બહાર આવ્યું નથી.